| Quelicerados*Chelicerata* |
| --- |
| *Limulus polyphemus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | **Chelicerata**Heymons, 1901 |

 |
| Clases |
| * *Véxase o texto*
 |

O dos **quelicerados** (*Chelicerata*) constitúen un subfilo do filo dos artrópodos.

Diferéncianse dos demais artrópodos, entre outras características, por careceren de antenas e de mandíbulas, e por presentaren quelíceros (ao que deben o seu nome).

Estes animais, na súa maior parte depredadores, sobreviviron á extinción dos trilobites, artrópodos mariños moi comúns no cámbrico e cos que están relacionados filoxeneticamente.

Características
---------------

Esquema corporal dun quelicerado: **1:** patas; **2:** cefalotórax; **3:** abdome.
Teñen o corpo tipicamente dividido en dúas rexións ou tagmas, unha anterior denominada prosoma (ou cefalotórax) e unha posterior ou opistosoma (abdome).

O prosoma componse do acron presegmentario e 6 segmentos, e a miúdo está cuberto por un escudo dorsal. Presenta 6 pares de apéndices, todos eles multiarticulados e unirrámeos: quelíceros (apéndices bucais), pedipalpos e 4 pares de patas marchadoras. Teñen ollos compostos laterais e/ou ollos simples mediais.

O opistosoma, formado por até 12 segmentos e máis o telson, presenta apéndices moi diferenciados ou ben carece deles, segundo os grupos.

Coñécense máis de 70 000 especies actuais de quelicerados, case todas pertenecientes á clase dos arácnidos.

Taxonomía
---------

### Descrición

O subfilo dos quelicerados foi descrito en 1951 polo zoólogo alemán Richard Heymons.

### Etimoloxía

O termo *Chelicerata* está formado polos elementos do latín científico *cheli-* e *-cerata*, tirados do grego antigo χελή *chelé*, "pinza" e κέρας, κέρατος *kéras, kératos*, "corno", coa desinencia *-a* indicando plural.

### Clasificación

O subfilo dos quielicerados subdivídese nas tres clases seguintes:

**Subfilo *Chelicerata***

* *Arachnida*
* *Merostomata*
* *Pycnogonida*

Notas
-----

1. ↑  *Chelicerata* no WoRMS.
2. ↑  *Chelicerata* no ITIS.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Quelicerados*** |

|  |  |
| --- | --- |
|  | Wikispecies posúe unha páxina sobre:  ***Quelicerados*** |

### Bibliografía

* Brusca, R. C. e G. J. Brusca (2005): *Invertebrados*. Madrid: McGraw-Hill Interamericana de España. ISBN 978-84-486-0246-8.
* Rupppert, E. E.; R. S. Fox & R. D. Barnes (2004): *Invertebrate Zoology* 7ª ed. Stamford, Connecticut (EE.UU.): Brooks/Cole ISBN 0-03-025982-7.

### Outros artigos

* Artrópodos
* Arácnidos
* Limúlidos

### Ligazóns externas

* *Chelicerata* Arquivado 30 de setembro de 2012 en Wayback Machine. en Fauna Europaea. *(en inglés)* Consultada o 10/01/2012.
* *Chelicerata* no SIIT *(en inglés)*. Consultada o 23/05/2019.
* *Chelicerata* na ADW *(en inglés)*. Consultada o 10/01/2012.
* *Chelicerata* na EOL *(en inglés)*. Consultada o 4/12/2016.

|  |  |
| --- | --- |
| Control de autoridades | 
* Wd: Q1359
* AAT: 300310466
* BRE: 4664036
* EBID: ID
* MAG: 2779726098
* NKC: ph228468

 |

|  |  |
| --- | --- |
| Identificadores taxonómicos | 
* ADW: Chelicerata
* BugGuide: 878077
* Dyntaxa: 4000082
* EOL: 2579982
* EPPO: 1CHELQ
* FE: 10614
* FE-New: ID
* Fossiilid: 51
* Fossilworks: 91508
* iNaturalist: 245097
* IRMNG: 11905094
* ITIS: 82697
* NCBI: 6843
* Soortenregister: 178905
* WoRMS: 1274

 |

|  |  |
| --- | --- |
| Identificadores | 
* UMLS: C0998333

 |

---

|  |  |
| --- | --- |
| Este artigo tan só é un bosquexo |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---